AS ควัก 37.8 ลบ. ซื้อหุ้น “CAM” บริษัทเกมส์เวียดนาม 49%
AS ควัก 37.8 ลบ. ซื้อหุ้น "CAM" บริษัทเกมส์เวียดนาม 49% ขยายฐานตปท. คาดเสร็จสิ้นไตรมาส 2/64 ทยอยรับรู้รายได้ครึ่งปีหลัง
AS ควัก 37.8 ลบ. ซื้อหุ้น "CAM" บริษัทเกมส์เวียดนาม 49% ขยายฐานตปท. คาดเสร็จสิ้นไตรมาส 2/64 ทยอยรับรู้รายได้ครึ่งปีหลัง
17 พ.ค. 2564

บริษัท  จำกัด (มหาชน) หรือ AS เปิดเผยว่า ที่ประชุมคณะกรรมการบริษัทมีมติอนุมัติลงทุนในบริษัท CONG TY TNHH CHAU A MEM (CAM) มูลค่า 2.7 หมื่นล้านเวียดนามดอง หรือประมาณ 37.8 ล้านบาท โดย CAM จะออกหุ้นเพิ่มทุนใหม่ในสัดส่วน 49% ให้กับ AS ทำให้บริษัทดังกล่าวจะกลายเป็นหนึ่งในบริษัทย่อยของ AS รวมทั้งคาดว่าจะดำเนินการสำเร็จภายในไตรมาส 2/64 ซึ่งจะส่งผลให้สามารถรับรู้รายได้ภายในครึ่งปีหลัง โดยเชื่อว่าการลงทุนและรุกตลาดเวียดนามในครั้งนี้ บริษัทจะสามารถขยายฐานและทำให้ตลาดต่างประเทศของกลุ่มบริษัทฯ มีความแข็งแกร่งเพิ่มขึ้น
โดยนายปราโมทย์ สุดจิตพร ประธานเจ้าหน้าที่บริหาร AS กล่าวว่า บริษัทเล็งเห็นว่าเวียดนามเป็นประเทศที่มีศักยภาพสูง จึงให้ความสนใจและวางแผนรุกตลาดเกมในเวียดนามอย่างจริงจัง โดยจะลงทุนกับบริษัทในเวียดนาม คือ บริษัท CONG TY TNHH CHAU A MEM ซึ่งมีการเติบโตด้านรายได้ในปี 61-63 อยู่ที่ 188.2% (CAGR) และคาดการณ์ว่าในปี 64 จะสามารถเติบโตเพิ่มขึ้น 92.8% จากปี 63 ปัจจุบันเปิดให้บริการเกมทั้งหมด 4 เกม (พีซี 3, โมบายล์ 1) และหลังจากการลงทุน จะมีแผนเปิดให้บริการเกมใหม่ในครึ่งปีหลังนี้อีก 5 เกม เป็นพีซี 2 เกม (Gujian, Nine Dragons) และโมบายล์ 3 เกม (Cabal Mobile, TERA Classic, Real Yulgang Mobile)
ข้อมูล ณ เดือน ม.ค.64 เวียดนามมีจำนวนประชากร 97.75 ล้านคน ซึ่งถือว่าสูงเป็นลำดับต้น ๆ ในภูมิภาคเอเชียตะวันออกเฉียงใต้ และอยู่ในอันดับ 15 ของโลก ตลาดของเวียดนามมีผู้ใช้งานอินเตอร์เน็ตราว 68.72 ล้าน โดยในปี 63 มีจำนวนผู้เล่นเกม 48.9 ล้านคน รวมทั้งมียอดดาวน์โหลดเกมโมบายล์สูงติดอันดับ 10 ของโลก และเป็นอันดับ 2 ในเอเชียตะวันออกเฉียงใต้ คิดเป็นจำนวน 1.5 พันล้านครั้ง เพิ่มขึ้นจากปีก่อน 10% และยังสามารถทำรายได้สูงเป็นอันดับที่ 32 ของโลก คิดเป็นจำนวน 151 ล้านเหรียญสหรัฐ เพิ่มขึ้น 50% จากปีก่อน
ทั้งนี้ มีการคาดการณ์รายได้ตลาดเกมในปี 64 อยู่ที่ 257 ล้านเหรียญสหรัฐ และมีอัตราการเติบโตทางรายได้ต่อปี (CAGR 2564-2568) 11.57% ส่งผลให้มีรายได้ประมาณการที่ 399 ล้านเหรียญสหรัฐในปี 68